**Dnevno** je desničarski novinski portal sa sjedištem u Zagrebu. Osnovan je 2012. godine. Njegove kolumne i ostali dio sadržaja karakterizira orijentacija prema radikalnom hrvatskom nacionalizmu, a često je bio predmet optužbi za promoviranje srbofobije, kao i paraznanstvenih ideja i teorija zavjere. Relativno brzo se nametnuo kao jedna od najpopularnijih internetskih stranica u Hrvatskoj, odnosno najpopularniji internetski portal desne orijentacije uz Narod.

Njegov vlasnik Miljenko (Michael) Ljubas je ubrzo nakon toga osnovao slične portale u susjednim zemljama - u Srbiji dnevno.rs koji na sličan način promovira srpski nacionalizam te u BiH dnevno.ba koji promovira bošnjački, i u manjoj mjeri hrvatski nacionalizam. 

Od 2013. izlazi i tiskano izdanje u obliku tjednika 7Dnevno.

2017. godine ga je preuzela Marija Dekanić, članica centrističke Hrvatske narodne stranke, a što je u hrvatskoj javnosti izazvalo špekulacije o mogućoj promjeni njegove ideološke orijentacije.

Kontroverze
-----------

*Dnevno* je često kritiziran kao neozbiljan i nepouzdan izvor: među njihovim vijestima nalaze se razne diskreditirane teme iz pseudoznanosti, poput onih da je Zemlja ravna ploča, da se na nebu vide "dva Sunca", da je Justin Bieber reptil, da je evolucija "sotonino djelo", da se "Zemlja pomaknula", da stiže planet Nibiru, da "Paul Walker nije mrtav", ukazivanje na navodne kontroverze oko cijepljenja i druge teorije urote. 

Uz to, našli su se razni tekstovi krajnje desnog sadržaja,

Hrvatsko novinarsko društvo (HND) je 2013. osudilo tekst "Hrvatska je zemlja majmuna" u kojem je *Dnevno* javno prozvao četiri hrvatska političara zbog toga što "nisu kršteni". HND je stoga te novine kritizirao zbog "fašističko-rasističko-šovinističkih stavova", a sam tekst nazvao "smećem" koji potiče na govor mržnje.Index.hr je isto opužio *Dnevno* za profašističke tekstove, kao i za "propagandu udruge *U ime obitelji*." Zbog ovakvih vijesti, i kako bi sačuvao vlastiti kredibilitet, hrvatski saborski zastupnik Josip Kregar na vlastito je traženje prestao biti kolumnist *Dnevnog*.

*Dnevno* istodobno i hvalio i kudio – ovisno o hrvatskom ili srpskom izdanju – Josipa Šimunića prilikom pozdrava 'Za dom spremni' na stadionu 2013.

Izvori
------

1. ↑  „VELIKA OBMANA: ‘Kako znate da je zemlja okrugla? Živimo u kupoli od leda i stakla! Čeka se potpuna apokalipsa, rijetki će preživjeti!’". dnevno.hr. 9.3. 2014.
2. ↑  „FOTO: Na nebu se vide dva sunca! Znate li što se događa?". dnevno.hr. 3.10. 2013.
3. ↑  „VIDEO: Jezivo: Dokaz da je poznati pjevač reptil, što mu se to događa s očima?!". dnevno.hr. 1.2. 2014.
4. ↑  „Evolucija je sotonino djelo, a Bog nije majmun!". dnevno.hr. 3.10. 2014.
5. ↑  „ZASTRAŠUJUĆI ALARM ESKIMA: ‘Ljudi, Zemlja se pomaknula! Nešto se događa s planetom!". dnevno.hr. 22.5. 2015.
6. ↑  „SVE ĆE SE PROMIJENITI: ‘Tajni dokumenti’ dokazuju da NASA skriva planet koji juri prema Zemlji! Slijedi globalni kaos!". dnevno.hr. 11.12. 2014.
7. ↑  „ŠOKANTNO: Paul Walker nije mrtav, sve je dio filma". dnevno.hr. 9.12. 2013. Arhivirano iz originala na datum 18.9. 2015.
8. ↑  „Nova religija: Obavezno cijepljenje?". dnevno.hr. 23.4. 2015.
9. 1 2  „Fašizam se razbuktava: Portal Dnevno nakon Srba i gayeva krenuo i na Židove". index.hr. 6.1.2 2013.
10. ↑  „ZABRINUTI RODITELJI 'Što ako naš sin zbog medija prestane biti ustaša koji napada pedere?'". Jutarnji list. 21.11. 2013. Arhivirano iz originala na datum 2014-10-06. Pristupljeno 2015-09-18.

Vanjske veze
------------

* www.dnevno.hr
* www.dnevno.rs
* Stranica na YouTubeu